รัฐสมาชิกของ IMSO ณ วันที่ 15 เมษายน พ.ศ. 2558
**องค์การดาวเทียมเคลื่อนที่ระหว่างประเทศ** (อังกฤษ: International Mobile Satellite Organization: IMSO) เป็นหน่วยงานสำหรับกำกับดูแลส่วนประกอบของการสื่อสารผ่านดาวเทียมระบบความปลอดภัยและแจ้งเหตุภัยพิบัติทางทะเลทั่วโลก (Global Maritime Distress and Safety System: GMDSS) ที่ก่อตั้งขึ้นโดยองค์การทางทะเลระหว่างประเทศ (International Maritime Organization: IMO) ซึ่งออกแบบมาเพื่อวางโครงข่ายระบบทั่วโลกสำหรับการสื่อสารสัญญาณฉุกเฉินอัตโนมัติสำหรับเรือเดินทะเล โดยองค์การดาวเทียมเคลื่อนที่ระหว่างประเทศเป็นหน่วยงานในการรับประกันระบบว่าจะสามารถสื่อารผ่านดาวเทียมสื่อสารเคลื่อนที่ทางทะเลได้ตลอด (ปัจจุบันให้บริการโดย อินมาแซท และไอริเดียม)

ประวัติ
-------

### อินมาแซท

**องค์การดาวเทียมทางทะเลระหว่างประเทศ** (International Maritime Satellite Organization: INMARSAT) ก่อตั้งขึ้นมาภายใต้การสนับสนุนขององค์การทางทะเลระหว่างประเทศตาม**อนุสัญญาระหว่างประเทศว่าด้วยองค์การดาวเทียมทางทะเลระหว่างประเทศ** (Convention on the International Maritime Satellite Organization) ซึ่งลงนามเมื่อวันที่ 3 กันยายน พ.ศ. 2519 ที่ลอนดอน มีผลบังคับใช้เมื่อวันที่ 16 กรกฎาคม พ.ศ. 2522 ในการประสานงานระหว่างองค์การการบินพลเรือนระหว่างประเทศในช่วงคริสต์ทศวรรษที่ 1980 อนุสัญญาว่าด้วย INMARSAT ได้รับการแก้ไขให้รวมไปถึงการใช้งานวิทยุการบินโดยเฉพาะเพื่อความปลอดภัยสาธารณะ

ผู้อำนวยการใหญ่คนแรกได้รับการแต่งตั้งในเดือนกรกฎาคม พ.ศ. 2523 คือ โอลอฟ ลันด์เบิร์ก และเริ่มปฏิบัติงานในปี พ.ศ. 2525 ซึ่งก่อนหน้านี้เขาเคยเป็นผู้บริหารและผู้พัฒนาบริการโทรศัพท์เคลื่อนที่และบริการเฉพาะทางที่สวิดิชเทเลคอม (ปัจจุบันคือเทเลีย) และเขาดำรงตำแหน่งผู้อำนวยการทั่วไปและซีอีโอจนถึงปี พ.ศ. 2538

### IMSO

ช่วงกลางคริสต์ทศวรรษที่ 1990 มีความคิดเห็นที่ขัดแย้งกันระหว่างรัฐสมาชิกเกี่ยวกับอนาคตของหน่วยงาน มีความตื่นตัวเพิ่มขึ้นในหมู่ประเทศสมาชิกว่าสินทรัพย์ทางธุรกิจขององค์การจะต้องได้รับการแปรรูป เนื่องจากลักษณะการแข่งขันของอุตสาหกรรมการสื่อสารผ่านดาวเทียม และความไม่เต็มใจของรัฐสมาชิกจำนวนมากในการลงทุนเงินใน NIMARSAT เพื่อปรับปรุงระบบโครงข่าย ยังมีอีกหลายคนที่เชื่อมั่นในความสำคัญของการรักษาบทบาทขององค์การในการสื่อสารผ่านดาวเทียมทางทะเล โดยปัญหาดังกล่าวได้รับการแก้ไขในช่วงเดือนเมษายน พ.ศ. 2541 ส่งผลให้เกิดการแก้ไขอนุสัญญาว่าด้วยองค์การดาวเทียมเคลื่อนที่ระหว่างประเทศ (Convention on the International Mobile Satellite Organization) ซึ่งสินทรัพย์ในการดำเนินงานจะถูกแบ่งและแปรรูปองค์การเป็นเอกชน ในขณะที่หน่วยงานจะยังคงเป็นองค์การกำกับดูแลต่อไป

ในวันที่ 15 เมษายน พ.ศ. 2542 INMARSAT ได้กลายเป็นองค์การดาวเทียมเคลื่อนที่ระหว่างประเทศ (IMSO) โดยขณะนั้นสินทรัพย์ในการดำเนินงานของ INMARSAT ได้ถูกแยกออกมาเป็นบริษัทอินมาแซท ซึ่งเป็นบริษัทเอกชนในสหราชอาณาจักร ซึ่งยินยอมตกลงจะดำเนินการภาระหน้าที่ด้านความปลอดภัยสาธารณะที่อยู่ภายใต้การดูแลของ IMSO ต่อไป

ข้อตกลงระหว่างองค์การการบินพลเรือนระหว่างประเทศ (ICAO) และ IMSO ได้ลงนามกันที่เมืองมอนทรีออล ประเทศแคนาดา เมื่อวันที่ 20 กันยายน พ.ศ. 2543 เพื่อเชื่อมความสัมพันธ์ระหว่าง ICAO และ IMSO โดยในเดือนพฤศจิกายน พ.ศ. 2561 อินมาแซทมีรัฐภาคีจำนวนทั้งสิ้น 103 แห่ง

อ้างอิง
-------

1. ↑  "๒๑. พระราชบัญญัติคุ้มครองการดำเนินงานขององค์การดาวเทียมเคลื่อนที่ระหว่างประเทศ พ.ศ. ๒๕๕๐". *กระทรวงการต่างประเทศ* (ภาษาอังกฤษ).
2. ↑  *Information on the activities of international intergovernmental and non-governmental organizations relating to space law* (PDF), United Nations General Assembly Committee on the Peaceful Uses of Outer Space, Legal Subcommittee, 49th session, 8 March 2010, เก็บ (PDF)จากแหล่งเดิมเมื่อ 2022-10-09
3. 1 2 3 4  *Proposed Amendments to the Convention on the International Mobile Satellite Organization (IMSO)*, International Civil Aviation Organization, 14 May 2003, คลังข้อมูลเก่าเก็บจากแหล่งเดิมเมื่อ 7 June 2011
4. ↑  Dalgleish, Don I. (1989). *An Introduction to Satellite Communications*. ISBN 9780863411328.
5. ↑  Jonathan Higgins page 205
6. ↑  "Olof Lundberg Named Chairman and Ceo of Globalstar L.P." คลังข้อมูลเก่าเก็บจากแหล่งเดิมเมื่อ 25 February 2023. สืบค้นเมื่อ 20 March 2015.
7. ↑  Sagar, David (1999). Harris, R. A. (บ.ก.). "The privatisation of INMARSAT: Special problems". *International Organisations and Space Law, Proceedings of the Third ECSL Colloquium, Perugia, Italy, 6–7 May 1999*. **442**: 127–142. Bibcode:1999ESASP.442..127S.
8. ↑  Member states เก็บถาวร 9 กันยายน 2013 ที่ เวย์แบ็กแมชชีน.

แหล่งข้อมูลอื่น
---------------

* เว็บไซต์อย่างเป็นทางการของ IMSO